jkorsvik/nowiki_second_scrape_merged huggingface dataset:
Forskaling

Forskaling er en midlertidig konstruksjon som former den ferske betongen og holder den på plass til den har hardnet.Betegnelsene form og forskaling har lett for å bli brukt om hverandre. Med form menes selve flatene som former betongen, altså overflaten til forskalingen. Med forskaling menes både formen og de støttende og avstivende konstruksjonene som holder formen på plass.
Forskaling deles inn i flere typer:

Tradisjonell forskaling som er forskaling bygd opp av trevirke, plank, bord og finerplater, på god gammeldags måte.
Systemforskaling er forskalingselementer som kan monteres raskt og brukes om igjen flere ganger. Det finnes forskalingssystemer til mange forskjellige konstruksjonstyper som dekker, vegger og søyler. Det er flere forskjellige produsenter av disse systemene, og de kan normalt ikke brukes om hverandre.
Klatreforskaling er forskaling som løftes oppover konstruksjonen etappevis etter hvert som byggearbeidene skrider fram.
Glideforskaling er forskaling som glir med jevn fart oppover konstruksjonen etter hvert som byggearbeidene skrider fram.Det hender ofte at former krever en kombinasjon av de to prinsipp-forskalingene. Det er her en forskalingssnekker har noe å bryne seg på. 
Et godt eksempel er en trappeforskaling, med under og overside. Her skal det kombineres å hindre at betongen «faller ned», og «renner ut». Trappeforskaling er også ofte brukt som fagprøve for en forskalingsnekker. 
Noen konstruksjoner er så avanserte at vi trenger et stort antall detaljtegninger for å forstå hvordan formen skal se ut. Brukonstruksjoner, svingtrapper og buer, er typiske eksempler på der vi trenger mange tegninger for å få formen til å stemme, da målene endrer seg mye. Det finnes flere nye typer forskalinger, blant annet grunnmur man støper av isoporklosser.


== Referanser ==


== Eksterne lenker ==
Digital bokkopi av Forskalingsboka (Landsforeningen for bygg og anlegg, 1995)
Thermomur-ny type grunnmur laget av isopor og betong
Atlanterhavserklæringen

Atlanterhavserklæringen eller the Atlantic Charter var en avtale mellom USA og Storbritannia som i åtte punkter fastsatte prinsippene for deres felles politikk under andre verdenskrig og deres felles visjon for fremtiden etter krigen. Erklæringen ble undertegnet av Storbritannias statsminister Winston Churchill og USAs president Franklin D. Roosevelt om bord på den amerikanske krysseren «Augusta» utenfor Newfoundland den 14. august 1941, til tross for at USA på dette tidspunktet enda ikke var kommet med i krigen.
Erklæringen fikk senere tilslutning fra Sovjetunionen samt Belgia, Hellas, Luxembourg, Nederland, Norge, Polen og Tsjekkoslovakia (ved sine eksil-regjeringer) og de Frie franske under den inter-allierte konferansen i London 24. september samme år.  Fra 1. januar 1942 fikk erklæringen tilslutning fra alle signatarer av Erklæringen om De forente nasjoner.


== Erklæringens innhold (oppsummering) ==
Signatarstatene søker ikke å utvide sine territorier
De ønsker ikke å bidra til territorielle endringer som ikke er i samsvar med de demokratisk uttrykte ønskene til de berørte partene
De vil respektere ethvert folks rett til selv å velge hvordan det vil regjeres, og de ønsker å gjeninnføre denne retten til de folk som med makt er frarøvet den
De vil fremme alle staters rett til handel og råmaterialer på like vilkår
De ønsker å fremme samarbeide mellom alle nasjoner for økonomisk samarbeide om arbeiderrettigheter, økonomisk vekst og sosial sikkerhet
De håper etter nazi-tyranniets endelige fall å etablere en fred som vil sikre alle nasjoner sikkerhet innen egne grenser
De ønsker at den kommende freden skal sikre fri ferdsel på alle verdenshav
De tror at for fremtiden må bruk av (militær) makt avskaffes, og at verdenssamfunnet må finne et permanent system for avvæpning av nasjoner som truer med aggresjon utover egne grenser.


== Avtaleteksten ==
Wikisource:Atlantic charter
Urbane Totninger

Urbane Totninger er en teatergruppe som hver sommer siden 2007 har satt opp sommershow i et telt ved Kapp Melkefabrikk i Østre Toten kommune. Gruppen ble etablert av Gustav Nilsen, som var oppvokst på Kapp, og Paul Håvard Østby som var oppvokst på Eina.


== Skuespillere ==
Gustav Nilsen
Paul Håvard Østby
Sverre Fredrik Bø Nordheim, opprinnelig fra Starum
Ida Marie Ringerud fra Bøverbru


== Musikere ==
Torbjørn Dyrud fra Kapp
Håvar Gjestvang fra Skreia
Jon Anders Narum fra Eina
Lewi Bergrud fra Øverskreien.


== Publikumsvekst ==
Gruppen solgte i alt 8 000 billetter den første sommeren. I 2018 så 34 500 personer oppsetningen. I 2020 ble det ikke satt opp noen forestilling på grunn av den pågående koronaviruspandemien, men sommeren 2021 opptrådte Urbane Totninger med sitt 14. sommershow på Kapp. De spilte 62 forestillinger, som alle var utsolgt. På grunn av pandemien kunne ikke teltet fylles med publikum dette året, men 12 500 tilskuere så oppsetningen i 2021.


== Format ==
Showet er en slags moderne revy, med litt standup, mange parodier, og mye musikk. Flere figurer fra showet er blitt kjente figurer også utenom scenen. På scenen bruker skuespillerne Totendialekt.


== Eksterne lenker ==
(no) Offisielt nettsted 
(en) Urbane Totninger på Internet Movie Database
Sarah, hertuginne av York

Sarah, hertuginne av York (født Sarah Margaret Ferguson 15. oktober 1959) er den britiske prins Andrew, hertug av Yorks fraskilte kone og er i dag en beskytter av veldedighetsorganisasjoner, talsperson, forfatter, filmprodusent og mediapersonlighet.
Hun ble født som Sarah Ferguson, og er datter av Ronald Ferguson og hans første kone, Susan Mary Wright. Hun kalles ofte «Fergie», et kallenavn hun har fått på grunn av sitt pikenavn, Ferguson. Hun har aristokratisk bakgrunn, og er gjennom sin farmor slektning av prinsesse Alice, hertuginne av Gloucester, som er en tante av dronning Elisabeth II av Storbritannia.
Hun giftet seg med prins Andrew den 23. juli 1986. Han ble da tildelt tittelen hertug av York, og fra da av ble Sarah titulert Hennes Kongelige Høyhet hertuginnen av York. Paret ble skilt i 1996, og Sarah ble fratatt tittelen Hennes Kongelige Høyhet og ble degradert til Sarah, hertuginne av York.
Hertugparet av York fikk to barn i sitt ekteskap:

Prinsesse Beatrice av York (født 8. august 1988)
Prinsesse Eugenie av York (født 23. mars 1990)Etter skilsmissen har Sarah blant annet vært programleder for sitt eget talkshow og ledet veldedighetsorganisasjoner. Hun har også skrevet en selvbiografi, My story (1996), samt en serie barnebøker om «Budgie».


== Referanser ==


== Eksterne lenker ==
(en) Offisielt nettsted 
(en) Sarah, Duchess of York – kategori av bilder, video eller lyd på Commons 
(en) Sarah, Duchess of York – galleri av bilder, video eller lyd på Commons 
(en) Sarah Ferguson på Internet Movie Database 
(da) Sarah Ferguson på Filmdatabasen 
(en) Sarah Ferguson hos The Movie Database 
Sarah Ferguson på Twitter 
Sarah Ferguson på Instagram 
Sarah Ferguson på LinkedIn 
Sarah Ferguson på YouTube 
The Sarah Ferguson Foundation
SarahFerguson.com (offisielt nettsted)
Astrakhan oblast

Astrakhan oblast er en oblast i Sørvest-Russland. Den grenser til Kalmykia i vest og Volgograd oblast i nord.


== Byer i Astrakhan oblast ==
Astrakhan
Akhtubinsk


== Referanser ==


== Eksterne lenker ==
(ru) Offisielt nettsted 
(en) Astrakhan Oblast – kategori av bilder, video eller lyd på Commons
Aleksandr Zjilkin

Aleksandr Aleksandrovitsj Zjilkin (russisk: Александр Александрович Жилкин) (født 26. august 1959 i Tsvetnoje, Russland) er den russiske oblasten Astrakhans guvernør. Han ble fungerende guvernør 17. august 2004, og var det til 2. november, da Aleksandr Glazkov overtok. Zjilkin fikk makten igjen 23. desember. Han er gift, og har to døtre.


== Kilder ==
(ru) Astrakhan oblasts offisielle nettside (Engelsk oversettelse ved hjelp av AltaVistas Babel Fish)
(en) Russia Profile
(en) Rulers (forgjenger)
Beatrice av York

Beatrice av York (Beatrice Elizabeth Mary) (født 8. august 1988 i London, Storbritannia) er en britisk prinsesse og medlem av den britiske kongefamilien. Hun er datter av prins Andrew, hertug av York og hans fraskilte kone, Sarah, hertuginne av York. Hun er barnebarn av dronning Elisabeth II av Storbritannia, og er nummer ni i arvefølgen til den britiske tronen. Beatrice omtales formelt som Hennes Kongelige Høyhet.


== Referanser ==


== Eksterne lenker ==
(en) Princess Beatrice of York – kategori av bilder, video eller lyd på Commons 
(en) Beatrice av York på Internet Movie Database 
(en) Beatrice av York hos The Movie Database 
(en) Beatrice av York hos The Peerage
Eugenie av York

Eugenie av York (Eugenie Victoria Helena) (født 23. mars 1990 i London, Storbritannia) er en britisk prinsesse og medlem av den britiske kongefamilien. Hun er datter av prins Andrew, hertug av York og hans fraskilte kone, Sarah, hertuginne av York. Hun er barnebarn av dronning Elisabeth II av Storbritannia, og er nummer elleve i arvefølgen til den britiske tronen.Eugenie omtales som Hennes Kongelige Høyhet.


== Referanser ==


== Eksterne lenker ==
(en) Princess Eugenie – kategori av bilder, video eller lyd på Commons 
(en) Eugenie av York på Internet Movie Database 
(en-GB) Eugenie av York på Instagram 
(en) Eugenie av York hos The Peerage
Chad Schouweiler

Chad Schouweiler (født i Minnesota, USA) er en amerikansk hundekjører fra Tomahawk, Wisconsin, USA. 
Schouweiler bodde et år i San Diego der han satset på å skaffe seg en karriere innen golf, men uten særlig suksess returnerte han til Wisconsin for å kunne drive med hundekjøring. I 2005 deltok han i flere hundesledeløp, blant annet Beargrease Marathon.
I 2006 debuterte Chad Schouweiler i Iditarod med en 60.-plass, og han fikk også, sammen med Gary Paulsen, prisen Cabela's Outfitter Award i dette løpet. I tillegg til å drive med hundekjøring jobber han deltid i postbedriften UPS Store.


== Plasseringer i Iditarod ==


== Priser i Iditarod ==
Fikk Cabela's Outfitter Award i 2006.


== Eksterne lenker ==
(en) Chad Schouweiler – Iditarod Trail Sled Dog Race 
Biografiside fra Cabela
30. februar

30. februar finnes ikke i den gregorianske kalender, siden februar har 28 dager i normalår, og 29 dager i skuddår. Men i andre kalendre har denne datoen forekommet noen få ganger.
Sverige besluttet i 1699 å skifte fra den julianske kalender til den gregorianske kalender ved å utelate alle skuddårsdager fra 1700 og 40 år frem. 1700 var derfor ikke skuddår i Sverige, men både 1704 og 1708 ble feilaktig skuddår likevel. Sveriges kalender var således kommet ut av tritt med både den gregorianske og den julianske kalender. For å rette opp på dette ble 1712 endret til dobbelt skuddår i Sverige ved å tilføye den 30. februar. Denne dag svarte til den 29. februar i den julianske kalender og den 11. mars i den gregorianske kalender. Sverige skiftet til den gregorianske kalender i 1753 ved å la den 1. mars etterfølge den 17. februar.Mange kilder sier feilaktig at Sovjetunionen i 1929 introduserte en revolusjonskalender, hvor alle måneder hadde 30 dager, de resterende 5–6 dager var helligdager utenfor månedene, og at Sovjetunionen derfor i 1930 og 1931 hadde 30. februar. I februar 1930 foreslo en regjeringskommisjon en «sovjetisk revolusjonær kalender» som inneholdt tolv 30-dagers måneder pluss fem nasjonale helligdager som ikke var en del av noen måned, men den ble avvist fordi den ville avvike fra den gregorianske kalenderen som ble brukt av resten av Europa.


== Referanser ==


== Se også ==
Herman Willis roman 30. februar.
Millennium Hotel’s First Musher to the Yukon Award

Millennium Hotel's First Musher to the Yukon Award er en pris i hundesledeløpet Iditarod
som tildeles «den første hundekjøreren som kommer til Yukon» I den nordlige traseen er dette sjekkpunktet Ruby, mens det i den sørlige traseen er sjekkpunktet Anvik.


== Bakgrunn ==
Utmerkelsen ble første gang utdelt i 1983, men etter 1984 hadde den et opphold fram til 1987. I 1987 ble Regal Alaskan Hotel, som nå heter Millennium Hotel Anchorage, sponsor for prisen. Hotellet har sponset prisen siden den gang, og vinneren får, i tillegg til en sju retters middag, 3 500 USD i kontanter. Det er først en seremoni ved sjekkpunktet for å markere vinneren, deretter en ny markering ved banketten i Nome.


== Vinnere ==
Larry Smith var den første vinneren i 1983, mens Susan Butcher ble i 1990 den første kvinnen som vant prisen. Martin Buser ble i 1996 den første fra Europa som vant prisen, og han er med sine tre priser den mestvinnende sammen med Doug Swingley og Jeff King. To av seirene til Buser kom da han var sveitsisk statsborger, mens den siste ble vunnet det året han ble amerikansk statsborger.
I 2003 ble Robert Sørlie den første nordmannen som vant prisen.


== Eksterne lenker ==
(en) Infoside om Iditarodpriser fra Cabela
Partido Obrero de Unificación Marxista

Partido Obrero de Unificación Marxista (forkortet P.O.U.M.) var et sosialistisk/revolusjonært parti under den spanske borgerkrigen (1936–1939). Partiet sloss mot fascistene og arbeidet for en sosial revolusjon i Spania. Partiets kjerneorganisasjon bekjente seg til trotskismen, og mente at Spania måtte gjennomgå en sosial revolusjon før man kunne beseire Franco-styrkene og frigjøre Spania. POUM bestod også av mer moderate sosialister, og hadde støtte fra det tyske partiet SAP.´´En tysk frivillig som i 1937 besøkte og støttet P.O.U.M., var SAP-medlemmet Willy Brandt.
Utover 1937 brøt det ut regelrett borgerkrig («borgerkrigen i borgerkrigen») mellom de trotskistiske POUM-styrkene og Stalin-tro kommunister i Barcelona, og regjeringen bidro til å slå ned urolighetene og utrydde P.O.U.M. som reell kraft i Spania. Lederne og medlemmene ble forfulgt og fengslet eller drept, og P.O.U.M. ble forbudt av regjeringen.


== Referanser ==
Blagovesjtsjensk

Blagovesjtsjensk (russisk: Благове́щенск, betyr «Bebudelsens by», kinesisk: 海兰泡 (Hailanpao)) er en russisk by. Den er administrasjonssenteret i Amur oblast, og hadde ved folketellingen i 2002 219 221 innbyggere.


== Eksterne lenker ==
(ru) Offisielt nettsted 
(en) Blagoveshchensk – kategori av bilder, video eller lyd på Commons
Statikk

Statikk (kalles også likevektslære) er læren om krefter og kraftsystemer som holder legemer i likevekt. Basert på Newtons lov om at kraft=motkraft.
Statikken er en gren av den klassiske mekanikken som beskriver hvordan krefter påvirker legemers bevegelse, stabilitet og likevekt. Et legeme er i likevekt når det er i ro, eller når det beveger seg med konstant hastighet og i uendret retning. Da er resultantkraften som virker på legemet lik null.
Statikk må ikke forveksles med statistikk som er noe helt annet.
Konkav

Adjektivet konkav brukes for å karakterisere noe som krummer innover.  Konkavitet er egenskapen å være konkav.   Motsetningen til konkav er konveks.
Ordet konkav har opphav i latin, i en sammensetning av forstavelsen co(n) = sammen og adjektivet cavus = hul.  
Konkav eller konkavitet kan referere til 
Biologi:

Konkavflatvikler, en sommerfugl.Fysikk:

Konkav linse, en linse med sideflater som er plane eller krummer innover.
Konkav speil, et speil der speilflaten krummer innover, bort fra det innfallende lyset.Matematikk:

Konkav polygon, en mangekant som ikke er konveks.
Konkav funksjon, en funksjon der mengden av punkt under funksjonen er en konveks mengde.I tillegg brukes begrepet konkav oppover om konvekse funksjoner, og konkav nedover om konkave funksjoner.


== Litteratur ==
Steven Schwartzman (1994). The words of mathematics.  An etymological dictionary of mathematical terms used in English. Washington, DC: The Mathematical Association of America. ISBN 0-88385-511-9.
Organising Bureau of European School Student Unions

Organising Bureau of European School Student Unions (OBESSU) er en europeisk plattform for elevorganisasasjoner. Organisasjonen har 21 medlemsorganisasasjoner fra 19 land i Europa. Organisasasjonens oppgave er å ivareta grunnskole- og videregående elevers interesser overfor politiske beslutningstakere.
OBESSU jobber spesielt overfor Council of Europe og EU, samt andre institusjoner i Europa som jobber med utdanning. OBESSU har også vært ledende i arbeidet med å etablere elevorganisasjoner i land hvor dette ikke eksisterer. Videre jobber organisasjonen med å sikre at elever i alle europeiske land har rett til å påvirke sin egen utdanning og har reell innflytelse på alle beslutninger som tas vedrørende utdanning.
Organisasjonen ble etablert i 1975. Elevorganisasjonen i Norge var en av medlemsorganisasjonene frem til 23. juni 2012, hvor Landsstyret vedtok at Elevorganisasjonen skulle meldes ut av OBESSU.


== Referanser ==


== Eksterne lenker ==
OBESSUs hjemmeside
Fabien Vidalon

Fabien Vidalon (født 26. august 1976) er en fransk tidligere fotballspiller. Han har spilt for Dijon, Romorantin, FC Seté 34, Moss og Drøbak/Frogn.
Vidalon la opp som fotballspiller i 2011 etter et opphold hos Drøbak/Frogn.


== Eksterne lenker ==
(en) Fabien Vidalon – Transfermarkt 
(en) Fabien Vidalon – WorldFootball.net 
(en) Fabien Vidalon – FootballDatabase.eu
Sakramentalie

Sakramentalier er gjenstander eller handlinger som i Den katolske kirke regnes for å vise en særskilt respekt mot sakramentene, og som derfor er spesielt egnet til å fremme gode tanker og øke fromhet. 


== Forskjell fra sakramentene ==
Sakramentalier er hellige tegn som er innstiftet av Kirken, og som har til hensikt å forberede mennesker på å motta sakramentenes frukter og å hellige ulike livssituasjoner.
Velsignelsene inntar en viktig plass blant sakramentalene. De innebærer både lovprisning av Gud for hans verk og gaver, og kirkens forbønn om at menneskene må gjøre bruk av Guds gaver i Evangeliets ånd.
Det er ifølge katolsk lære to forskjeller mellom sakramenter og sakramentalier:

Sakramentene ble innstiftet av Jesus Kristus, mens langt de fleste av sakramentaliene er innstiftet av kirken
Sakramentene gir i seg selv nåde, mens sakramentaliene åpner for adgangen til nåde gjennom fromhet uten å selv inngyde noen nåde.I tillegg ligger det en forskjell i at alle kan ta del i sakramentaliene, mens bare katolikker som har skriftet alle alvorlige synder kan motta sakramentene.


== Eksempler på sakramentalier ==


=== Gjenstander ===


=== Handlinger og seremonier ===
Artforum

Artforum er et amerikansk kunsttidsskrift, grunnlagt i San Francisco i 1962. Artforum er siden 1967 basert i New York, og regnes som et av verdens viktigste tidsskrifter for samtidskunst.


== Eksterne lenker ==
(en) Offisielt nettsted
Kanstadfjorden

Kanstadfjorden (nordsamisk: Gánasvuotna) er en fjordarm av Vestfjorden som ligger på sørsiden av Hinnøya i Lødingen kommune i Nordland. Fjorden strekker seg 17 kilometer i nordlig retning fra innløpet mellom Rinøya i vest og Nes i øst til Heggedalselvas utløp ved Kanstadbotn i fjordbunnen, hvor Austerdalen fortsetter 5,5 kilometer til Gullesfjordbotn. Avstanden til Troms' fylkesgrense er 2,3 kilometer fra Kanstadbotn.


== Geografi ==
Kanstadfjorden ligger mellom Stordalsaksla (597 moh.), Erikstadfjordfjellet (552 moh.), Årnipen (704 moh.) og Sneistinden (722 moh.) i vest og Kanstadfjellet og Lødingsaksla i øst. Midt i fjorden går den omtrent 200 m lange Kanstadstraumen som er en populær fiskeplass. 
Nord for sundet er navnet Innerfjorden. Sør for sundet går fire fjordarmer av Kanstadfjorden: Lonkan (0,8 km) på østsiden samt Erikstadfjorden (4,3 km), Høkfjorden (5,2 km) og Hestfjorden (3,7 km) på vestsiden. 


== Bosetning og samferdsel ==
Langs Innerfjorden, mellom Austre Kanstad og Kanstadbotn, er det i dag nesten ingen bosetning, men en spredt gårdsbebyggelse. Tidligere har det imidlertid vært samisk bosetning i området. E10/Rv85 går langs østsiden. Mellom Austre og Vestre Kanstad krysser Fv837 Kanstadstraumen og fortsetter videre sørover langs den tynt befolkede vestsiden, med Erikstad, Svensgam, Hesten og Rinøyvåg. 
I Kanstadbotn er det et knutepunkt for kraftlinjen fra øst som forgreines videre til Lofoten, Vesterålen og Lødingen.


== Referanser ==
Vievann

Vievann er vann som har blitt velsignet av en prest eller biskop, eller i noen tilfeller av en diakon. Det brukes i Den katolske kirke, Den ortodokse kirke og de østlige ortodokse kirker, Den gammelkatolske kirke, deler av Den anglikanske kirke og noen andre kirkesamfunn. Vievannet brukes til dåp (og kalles da ofte dåpsvann), velsignelser, asperges og noen andre kirkelige handlinger. I mange kirker finner man vievannskar ved inngangen, som man kan dyppe fingrene før man gjør korstegnet.
Vievann regnes som et symbol på dåpen.


== Den anglikanske kirke ==
I Den anglikanske kirke brukes vievann av den høykirkelige delen av kirken, spesielt av anglo-katolikker. 
Det er vanlig, men ikke universelt, med vievannskar i kirker og katedraler. I tillegg brukes det blant annet til å velsigne gjenstander, både kirkelige gjenstander som religiøse statuer og krusifikser og andre gjenstander som biler og hus.


== Den katolske kirke ==
I Den katolske kirke regnes vievannet som et sakramentalie, og det brukes svært ofte.
Vievannskar er obligatorisk i alle kirker. Seremonien asperges brukes på enkelte festdager i stedet for vanlig syndsbekjennelse; menigheten stenkes da med vievann. Det brukes også ved velsignelser av gjenstander. Det brukes også ved eksorsisme.
Man skiller i Den katolske kirke mellom fire forskjellige typer vievann:

Vanlig vievann, som har blitt velsignet av en prest eller biskop. Denne typen brukes i vievannskar og ved velsignelser. Tradisjonelt tilsetter man litt salt for å bevare vannet, men dette gjøres ikke alltid i moderne tid.
Dåpsvann, som er velsignet av en diakon, prest eller biskop. Ved nøddåp brukes også vann som ikke er velsignet på forhånd; dette regnes da gjerne for å ha blitt velsignet gjennom bruken. Tradisjonelt tilsatte man litt salt, samt at det kom noe hellig olje i det da presten dyppet en finger som han hadde brukt til å salve dåpskandidaten med ned i vannet. I moderne tid er det mindre vanlig å tilsette salt, og det er også vanligere at man tørker av all olje fra fingrene rett etter salvingen
Gregoriansk vann, eller konsekrasjonsvann, som brukes ved kirkeviglser. Det er tradisjonelt tilsatt litt vin, salt og aske.
Påskevann, dåpsvann som blir velsignet under påskevigilien. Tradisjonelt har man velsignet så mye at de troende kan ta med seg noe hjem, og man bruker dette vannet ved dåp i tiden etter påske.


== Ortodokse kirker ==
Vievann brukes i ortodokse kirker til velsignelser og eksorsisme, samt at det vanligvis brukes ved dåp. Vievannskar finnes i mange kirker, men det er ikke fullt så vanlig som i Den katolske kirke at de troende dypper fingrene i det. Mange ortodokse kristne velsigner seg med vievann ved å drikke det, og det er vanlig å oppbevare en del av det hjemme så man kan drikke litt hver morgen. Det kan også brukes av legfolk til å velsigne noen eller noe når det ikke er en kleriker til stede.
Fløtemysost

Fløtemysost er en tradisjonsrik brunost som er laget av melk fra ku, og er mild og lys av farge.Den noe mildere smaken til fløtemysost er populær og omtrent 30 % av all brunost som selges er fløtemysost.
Fløtemysost er også den første brunosten som ble laget, Anne Hov tilsatte kufløte til kumyse og det ble fløtemysost. Senere tilsatte hun geitmelk og gudbrandsdalosten var født.
Geitosten er fløtemysostens motstykke fordi den er lages av melk fra geit. Geitost er skarpere i smaken enn fløtemysost.


== Referanser ==